
Dagsorden for den ordinære generalforsamling:
1. Valg af dirigent.
2. Bestyrelsens beretning for det forløbne regnskabsår.
3. Den reviderede årsrapport fremlægges til godkendelse.
4. Budget 2025/26 fremlægges til orientering 
5. Forslag fra bestyrelsen. 
6. Indkomne forslag fra andelshavere/varmeaftagere.
7. Valg af bestyrelsesmedlemmer.
8. Valg af suppleanter til bestyrelsen.
9. Valg af revisor.
10. Eventuelt.









1. Valg af dirigent
Lars Bo Christensen blev valgt.
Generalforsamlingen blev erklæret for lovlig og beslutningsdygtig.

2. Bestyrelsens beretning for det forløbne regnskabsår
FORMANDENS BERETNING (lagt ud på GPKV’s hjemmeside d. 28.09.2025)
Væsentligste aktiviteter 2024/25.
I lighed med de tidligere år er salg af varme til værkets forbrugere den overvejende hovedaktivitet og salg af el til Elnet.dk den sekundære aktivitet.
Den totale varmeproduktion blev 9783 MWH fordelt med 90% på fliskedlen, 10% på gaskedlen og 0,6% på gasmotorerne. Salget til forbrugerne blev 6170 MWH. Driftsresultatet blev Kr. 245.414 som overføres til efterfølgende sæson.
Lidt større andel af produktionen af varmen på fliskedlen end sidste år, men stadig langt under hvad vi tidligere har præsteret, og igen i år skal det tilskrives vanskeligheder med at få flis, der egner sig til vores kedel drift, med det resultat, at det i løbet af sæsonen har været nødvendigt at udføre reparations- og vedligeholdsarbejde, hvor kedlen har været stoppet, og det har været nødvendigt at producere den manglende varme på gaskedlen. En løsning der uanset lavere priser for naturgas stadig er dyrere end at producere varmen på fliskedlen. 
Samtidig har vi haft problemer med startsystemerne på de to gamle (men ellers velholdte) gasmotorer, som vi af samme grund ikke har været i stand til at stille til rådighed som reserve last kapacitet for Elnet.dk, noget vi ellers traditionelt har haft ikke uvæsentlige indtægter fra de tidligere år. Det undersøges p.t. om der kan skaffes nye startsystemer til motorerne og hvad omkostningerne vil løbe op i. Resultatet af undersøgelserne bliver afgørende for, om vi vælger at reparere motorerne eller træffer beslutning om at sælge begge motorer for herved at slippe af med udgifterne til at holde motorerne som reservekapacitet. 
Gaskedlen vil uden problemer kunne producere den nødvendige mængde varme både i tilfælde af reparationer på fliskedlen eller ved særligt stort træk fra byen. Der vil således ikke være nogen forsyningsrisiko forbundet med at udfase gasmotorerne. 
I lighed med sidste sæson har der været gjort forsøg med alternative brændsler til afhjælpning af flis situationen og resultatet har været varierende, med palmefrugt kerneskaller som et meget brugbart alternativ, der uden problemer kan erstatte skovflis. Et andet forsøg med flis fra oliventræer er ikke faldet fordelagtigt ud. Det skal samtidig bemærkes, at siden afslutningen af sæsonen er udviklingen på flismarkedet gået i en meget positiv retning med faldende priser og rigelige mængder til rådighed.
Vi har således sikret aftale om lagret (tørt) flis til hele inde værende sæson til priser, der giver mulighed for lavere varmepris. Overordnet er forventningerne et lavere forbrug af skovflis i Danmark, hvilket forventes at presse prisen yderligere på længere sigt.  

I sæsonen 2024/25 har prisen på varmen ligget på kr. 0,65 + moms. Varmeprisen for 2025/26 bliver reduceret til kr. 0,55 + moms som resultat af den billigere pris på skovflisen. Såfremt tendensen på flismarkedet fortsætter som forventet kan yderligere nedsættelse af varmeprisen komme på tale.
Nedsættelsen af prisen på kr. 0,10/Kwh betyder en besparelse for et ”standard” hus på 130 m2 og forbrug på 18,1 MWH på Kr.1800, + moms per år.

Vedligeholdet på fliskedlen har i sæsonen igen været betydelig og som nævnt medført en del stop på kedlen og drift på gaskedlen - der er bl.a. udskiftet:
· En del røg rør i kedlen pga. tæring
· Nye slidplader i Stokeren (indfyringen)
· Renovering af sneglen der føder Stokeren
· Ny transportsnegl
· Røggaskøleren har fået nye kølelegmer og er renset flere gange i sæsonen
· Skorstenen har været adskilt og renset pga. aflejringer fra våd flis
Sæsonen har været præget af mange driftsforstyrrelser og budt på udfordringer som
følge af problemerne med for våd og dårlig flis. Problemerne har dog ikke på noget tidspunkt betydet, at forbrugerne ikke har haft varmt vand i hanerne og i varmesystemet.
Vandspild i løbet af sidste driftsperiode har været 1457M3, hvilket er betydeligt mere end foregående sæson. Bestyrelsen skal endnu en gang foreslå, at alle forbrugere bruger den enkle test der er anvist på Værkets hjemmeside og flere gange i løbet af året tjekker for ikke opdagede lækager.
Der er i sæsonen kommet yderligere 3 forbrugere og vi er nu totalt 381 forbrugere.
Der har i perioden været arbejdet meget med projektet omkring den fremtidige varmeløsning for GPKV. Efter afslutningen af generalforsamlingen bliver der afholdt et kort informationsmøde med opdatering på de resultater Projektgruppen er kommet frem til i perioden. Arbejdet pågår stadig, men bestyrelsen vil gerne vil informere om de aktuelle resultater på forskellige løsningsmodeller.
Bemærk venligst at af hensyn til bestilling af forplejningen til Generalforsamlingen opfordrer Bestyrelsen forbrugerne til at gå ind på GPKV.dk og bekræfte deltagelse - således Kroen at kan sørge for at ingen må undvære forplejningen.
Beretningen blev godkendt uden kommentarer!

3. Den reviderede årsrapport fremlægges til godkendelse

Regnskab (årsregnskabsloven) - lagt ud på GPKV’s hjemmeside d. 28.09.2025.

Resultat for regnskabsåret 2024/25 udviser et overskud på 245.414 kr. som overføres til efterfølgende sæson.

Årsrapport 2024/25:
https://gpkv.dk/wp-content/uploads/2025/09/Aarsrapport-2024-2025-Budget-25-26.pdf 

Regnskab blev godkendt

4. Budget 2025/26 fremlægges til orientering

Budget 2025/26:
https://gpkv.dk/wp-content/uploads/2025/09/Aarsrapport-2024-2025-Budget-25-26.pdf 

Budget til orientering

5. Forslag fra bestyrelsen 
Bestyrelsen er ikke fremkommet med nogle forslag

6. Indkomne forslag fra andelshavere/varmeaftagere
Der er ikke modtaget nogle forslag

7. Valg af bestyrelsesmedlemmer
Calle Østergaard – modtager genvalg
Brian Poulsen – modtager genvalg
Tage Jørgensen – modtager ikke genvalg
Calle Østergaard og Brian Poulsen blev genvalgt
Bestyrelsen indstiller Klaus Fisher i stedet for Tage Jørgensen
Klaus Fisher blev valgt

8. Valg af suppleanter til bestyrelsen
Rene Poulsen og Jan Petersen 
Begge genvalgt

9. Valg af revisor
Jakob Rask/BDO blev genvalgt

10. Eventuelt
Kurt Winde vil meget gerne have flyttet en stander på sin grund – et ønske der er tidligere er fremført. Bestyrelsen lovede at dette ville ske i nær fremtid.







Referatet godkendt af dirigent




Lars Bo Christensen












Efter generalforsamlingen fremlagde bestyrelsen den aktuelle status på arbejdet med udvikling af et nyt produktionsanlæg. Og i den forbindelse fremkom der følgende kommentarer/spørgsmål


· Forventningerne til flis som brændsel i fremtiden – Leverancer? Priser? Afgifter?
· CO2-fangst ifm. biobrændsler
· Andre brændsler – f.eks. halm 
· Solfangere – kunne dette være en løsning
· En mente at varmepumpeløsning kunne etableres til en lavere pris end de tilbud bestyrelsen havde fået hentet hjem 
· Der var spørgsmål om Aabybro Varmeværk havde afvis en konkret fusion

